שיחת קטגוריה:דוגמניות

message: בערך יעל בר זוהר כתב MathKnight "דוגמניות - זכר ונקבה ברא אותן. בנושא זה יש מקום להפרדה בין המינים". אינני מסכים אתו. זהו מקצוע ככל המקצועות, ואין הבדל מהותי בין הגברים העוסקים בו לבין הנשים העוסקות בו. עלי להודות בהבדל אחד: כאשר יש משרה פנויה לפיזיקאי, למשל, יכולה גם פיזיקאית לאייש משרה זו באותה מידה. לא כך הדבר במשרה של דוגמן/דוגמנית. מאידך, הדבר נכון גם במשרה של שחקן קולנוע, ולא עלה בדעתנו להפרידם לפי מין. מאידך נוסף, האם ב:קטגוריה:כדורסלנים יש מקום גם לכדורסלניות? הסתבכתי.
לסיכום: אני תומך בערך משותף לדוגמנים ודוגמניות. מה דעתכם? דוד שי 7 יולי 2005 05:34 (UTC)
replies: text: דעתי כדעתך. גילגמש • שיחה 7 יולי 2005 05:39 (UTC)
replies: text: :שלום גילגמש, ברוך שובך ארצה. כל מי שקטלגתי בקטגוריה זו הוא ממין נקבה, ולכן אף שאני ממשיך להחזיק בדעתי שתהיה קטגוריה משותפת לנשים ולגברים, הרי לפי העיקרון של "דיבר הכתוב בהווה" (שמסביר מדוע כתוב בתורה "מכשפה לא תחייה" ולא כתוב "מכשף") ראוי לקרוא לקטגוריה המשותפת "דוגמניות", ולהפנות אליה מ"דוגמנים". לא נורא אם בקטגוריה אחת ירגישו הגברים את מה שמרגישות הנשים בכל יתר הקטגוריות. דוד שי 7 יולי 2005 05:44 (UTC)
replies: text: ::תודה על הברכות. השאלה היא האם יש יותר דוגמנים או דוגמניות. אם יש רוב נשי ברור, אז אפשר לקטלג לדוגמניות. הכוונה לא לערכים שכתובים בוויקי, אלא אחוז הדוגמנים בעולם יחסית לאחוז הדוגמניות. גילגמש • שיחה 7 יולי 2005 05:52 (UTC)
replies: text: :::להערכתי יש רוב נשי ברור בקרב העוסקים במקצוע, ובפרט בקרב אלה שזכו לתהילה בזכות עיסוקם במקצוע זה. בתחום האופנה, למשל, יש, כנראה, מאה דוגמניות על כל דוגמן. דוד שי 7 יולי 2005 06:10 (UTC)
replies: text: ::::אם כך, כדאי באמת לאחד את כולם בקט' דוגמניות. גילגמש • שיחה 7 יולי 2005 06:32 (UTC)
replies: text: :::::אינני דובר מתוך מידע בדוק, אבל אני בכלל לא בטוח. ברור שדוגמניות זוכות ליותר תהילה, אבל פרקטית, צריך גם דוגמנים. דוגמני מסלול הם המיעוט בתחום, ולצילומים שונים צריך הן גברים והן נשים. --נדב 7 יולי 2005 07:02 (UTC)
אני אסביר את כוונתי. מאחר שחלק מאוד מהותי בעבודת הדוגמנות היא מיניותו ומינו של הדוגמנ/ית יש מקום ל 2 קטגוריות נפרדות. מי שמחפשת "חומר על דודי בלסר ההורס" לא תתעניין כל כך בפמלה אנדרסון ולגבר שמחפש מידע על סינדי קרופורד ממש לא איכפת מדוגמנים גברים. עבור מצב בו יש הרבה מאמרים לכל מין, הפיצול יעזור דווקא (הקטנת העומס, חלוקה רלוונטית) אבל נכון לעכשיו המצב הוא 99% עד כדי אפסילון ערכי דוגמניות, כך שמצב זה טוב בתור פתרון ביניים. MathKnight 7 יולי 2005 23:58 (UTC)

message: "קטגוריה זו מכילה לא רק דוגמניות, אלא גם דוגמנים..." נכון לעכשיו היא לא מכילה אף דוגמן. [[משתמש:MathKnight|MathKnight]] 7 יולי 2005 23:58 (UTC)

message: אין שום הצדקה לקטגוריה נפרדת לדוגמניות. אין אף קטגוריה כזו תחת הקטגוריה אישים לפי מקצוע והנוהג הוא לא לפתוח קטגוריות לנשים בלבד. אם החלטנו על אחידות, הרי שגם כאן זה המקום. לכן, אני מציעה שכל המופיעות כאן יקוטגרו תחת הקטגוריה דוגמנים. באם לא תהיה התנגדות, אעשה זאת בקרוב. דורית 00:01, 31 במאי 2008 (IDT)
replies: text: אכן, אין הצדקה לקטגוריה נפרדת. עידו • שיחה 00:48, 1 ביוני 2008 (IDT)
replies: text: :אינני מסכים (ולא יכולתי לראות קודם את הדיון). כמו שכתוב מעלה, יש הבדל משמעותי בין דוגמנים לדוגמניות. זה לא פיזיקה או רפואה בהם המין של המדען לא באמת רלוונטי, כאן המגדר הוא עניין מרכזי שמפריד בין התוצרים של הבנים והבנות (אגב, בנות מרוויחות הרבה יותר). ויקיאנגלית היא בדרך כלל דוגמה רעה, אבל במקרה זה גם הם מפרידים ואני חושב שזה ראוי. ‏DGtal‏ 00:58, 1 ביוני 2008 (IDT)
replies: text: ::יש הרבה פרמטרים שחשובים אצל דוגמניות. למשל, גובה, משקל, צבע שיער. האם ניצור קטגוריה לבלונדיניות? על אותו משקל, גם אצל רקדנים יש הבדל, וגם שם אין לנו קטגוריה נפרדת לנשים. דורית 01:06, 1 ביוני 2008 (IDT)
replies: text: :::אני לא יכול להגיב על רקדנים, כי אין לי מושג בתחום, אבל לגבי דוגמנות המגדר מאוד מהותי, זאת לעומת צבע שיער ומשקל שיחסית קל לשנות. דוגמאות הובאו קודם מתחום הספורט (למשל :קטגוריה:שחקניות טניס, :קטגוריה:כדורגלניות, :קטגוריה:כדורסלניות) והן משקפות מציאות שיש הבדל מהותי בהתייחסות למגדרים בתחומים שונים. אני לא מבקש להעביר שיפוט על המצב, אבל במציאות הנוכחית דוגמניות ודוגמנים הם מעין מקצועות נפרדים בעיני המחפש הממוצע. אי לכך, טובת הקורא, לעניות דעתי, היא הפרדה בין המגדרים בעיסוק ספציפי זה. ‏DGtal‏ 01:18, 1 ביוני 2008 (IDT)
replies: text: ::::אני לא מסכימה. בעוד שאיני אוהבת את ההפרדה הקטגורית בין כדורסלנים וכדורסלניות, אפשר להצדיקה בדוחק (לא אני, אבל בכל זאת) בכך שישנה הפרדה רשמית בין המינים במקצועות הספורט. אין כל הפרדה רשמית בין דוגמן ודוגמנית, היא אינה משקפת את המציאות ואין צורך לייצר הפרדה כזו אצלנו. אולי צבע שיער קל לשנות, משקל קצת פחות אבל מוצא בהחלט הרבה פחות. האם ניצור קטגוריה דוגמניות אסייתיות ודוגמניות אפריקאיות אמריקאיות? אם השכר הוא המשנה, האם נייצר קטגוריה לאנשי עסקים אמריקאים לבנים כי בממוצע הם מרוויחים יותר? דורית 22:02, 1 ביוני 2008 (IDT)
replies: text: ::::: אין ספק שיש לפצל בשל אופי העבודה. חגי אדלר • שיחה •  תבניות מידע בערכים מחכות לך! •  כ"ח באייר ה'תשס"ח • 22:05, 1 ביוני 2008 (IDT)
replies: text: ::::::נכון. דוגמניות מצטלמות למגזינים, הולכות על המסלול ומפרסמות מוצרים, ואילו דוגמנים מצטלמים למגזינים, הולכים על המסלול ומפרסמים מוצרים. זה שמיים וארץ. עידו • שיחה 22:09, 1 ביוני 2008 (IDT)
replies: text: ::::::: ועל כן ישאר הפיצול על כנו. חגי אדלר • שיחה •  תבניות מידע בערכים מחכות לך! •  כ"ח באייר ה'תשס"ח • 22:11, 1 ביוני 2008 (IDT)
replies: text: ::::::::פסק דין מצויין, נחרץ ומנומק לעילא, במיוחד לאור דבריו של עידו על ההבדל המהותי העמוק והבלתי ניתן לגישור במקצוע הדוגמנות בין נשים וגברים. דורית 16:55, 2 ביוני 2008 (IDT)
thread_title: דוגמנים